توركون مارالی
قلبیمه سولطان ، توركون مارالی
ندن گزیرسن ، مندن آرالی ؟
كونلوم اولوبدور ، ای یار یارالی
عشقینه سولطان ، آختارسان منم
دوزلو بیر اوغلان ، آختارسان منم
گؤزل دئیلم ، بلكه گؤزونده
گیزلتمه سؤیله ، بونو سؤزونده
گؤزللیك گرك ، اولسون اؤزونده
گؤزلرن حیران ، آختارسان منم
جان وئرن جانان ، آختارسان منم
قیزیلدان ائویم ، یوخدور دیلداریم
باهالی ماشین ، یوخودا واریم
اورتا قازانجلی ، اینسانام یاریم
حلال چالیشان ، آختارسان منم
خوشبخت یاشادان ، آختارسان منم
اوزلو دئیلم ، گئچم قاباغان
اوپوجوك قویام ، گؤزل یاناغان
اولا محبت ، كونلونده یاغان
سندن اوتانان ، آختارسان منم
تك سنه باخان ، آختارسان منم
مجنون دئیلم ، چوللرده گزم
فرهاد دئیلم ، داغلاری دلم
كرم دئیلم ، دیللره دوشم
سؤزونده دوران ، آختارسان منم
عاشیق دوران ، آختارسان منم
اینانما بیر گون ، دیلیمی آتام
آنا دیلیمی ، اؤزگه یه ساتام
توركو دیلیمه ، باشقا دیل قاتام
یوردونا یانان ، آختارسان منم
وطنه قوربان ، آختارسان منم
شاعیر : وحید شكرزاده
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab